അജ്മാൻ (ഗോത്രം)

അറേബ്യൻ ഉപദ്വീപിലെ ഒരു അറേബ്യൻ  ഗോത്രവർഗ കൂട്ടായ്മയാണ് അൽ-അജ്മാൻ അല്ലെങ്കിൽ അൽ-ഇജ്മാൻ (അറബിക്: العُجمان, ഏകവചനം അജ്മി അറബിക്: العجمي) എന്നത്. സൗദി അറേബ്യ, ഖത്തർ, യുണൈറ്റഡ് അറബ് എമിറേറ്റ്സ്, കുവൈറ്റ് എന്നിവിടങ്ങളിലായി അജ്മാൻ ഗോത്രക്കാർ വ്യാപിച്ചുകിടക്കുന്നു** ഒരു .  

== ഉത്ഭവം ==
[[പ്രമാണം:شجرة_قبيلة_العجمان_2013-09-15_06-57.jpg|ലഘുചിത്രം|അജ്മാൻ ശാഖകൾ]]
അൽ-അജ്മാൻ എന്നത് ബനു യാം (Banu Yam) ഗോത്രത്തിന്റെ പിൻഗാമികളായ ഒരു ഖഹ്താനി അറേബ്യൻ ഗോത്രമാണ്. അജ്മാൻ ഗോത്രക്കാരിൽ ഭൂരിഭാഗവും അവരുടെ നാടോടി ജീവിതം ഉപേക്ഷിച്ച് സൗദി അറേബ്യയുടെ വടക്കുകിഴക്കൻ ഭാഗങ്ങളിൽ താമസമാക്കി.

== ചരിത്രം ==
[[പ്രമാണം:Rakan_bin_hatlin.jpg|ലഘുചിത്രം|ജയിലിൽ നിന്ന് മോചിതനായതിന് ശേഷമുള്ള റകാൻ ബിൻ ഹിത്‌ലെയ്‌നിന്റെ ഓട്ടോമൻ ആർക്കൈവിൽ നിന്നുള്ള ചിത്രം.]]
പതിനെട്ടാം നൂറ്റാണ്ടിലും ഇരുപതാം നൂറ്റാണ്ടിന്റെ തുടക്കത്തിലും കിഴക്കൻ അറേബ്യയിലെ രാഷ്ട്രീയത്തിൽ നിർണായക സ്വാധീനം ചെലുത്തിയവരായി അജ്മാൻ ഗോത്രം അറിയപ്പെടുന്നു. പത്തൊൻപതാം നൂറ്റാണ്ടിനും ഇരുപതാം നൂറ്റാണ്ടിനും ഇടയിൽ ഈ ഗോത്രത്തിലെ ഏറ്റവും പ്രശസ്തനായ നേതാവ് (ശൈഖ്) **രാകാൻ ബിൻ ഹിത്‌ലൈൻ** ആയിരുന്നു; അറേബ്യൻ ഗോത്ര ചരിത്രങ്ങളിലും കഥകളിലും അദ്ദേഹം ഇന്നും സുപരിചിതനാണ്. അദ്ദേഹത്തിന്റെ കവിതകളിലൂടെയും അദ്ദേഹം പ്രശസ്തനായിരുന്നു. സൗദി അറേബ്യയിലെ കിരീടാവകാശി [[മുഹമ്മദ് ബിൻ സൽമാൻ|**മുഹമ്മദ് ബിൻ സൽമാന്റെ**]]  മാതാവ് വഴിയുള്ള വല്യപ്പനായാണ് അദ്ദേഹം അറിയപ്പെടുന്നത്.

1850-കളിൽ രണ്ടാം സൗദി രാജ്യത്തിന്റെ ഇമാമായിരുന്ന ഫൈസൽ ബിൻ തുർക്കിയുടെ ഭരണത്തെ വെല്ലുവിളിച്ചതിനെത്തുടർന്ന്, 1861-ൽ അജ്മാൻ ഗോത്രം അദ്ദേഹത്തോട് പരാജയപ്പെട്ടു. പിന്നീട് ഫൈസൽ ബിൻ തുർക്കി  ഈ ഗോത്രത്തിൽ നിന്ന് വിവാഹം കഴിക്കുകയും ചെയ്തു. പിൽക്കാലത്ത്, [[സൗദി അറേബ്യ|സൗദി അറേബ്യയുടെ]] സ്ഥാപകനായ [[ഇബ്ൻ സൗദ്|അബ്ദുൽ അസീസ് ബിൻ സൗദിനെതിരെ]] [[സൗദി രാജവംശം|അൽ സൗദിന്റെ]]<nowiki/>പോരാട്ടത്തിൽ അദ്ദേഹത്തിന്റെ ബന്ധുക്കളായ സൗദ് അൽ കബീർ  വിഭാഗത്തെ അജ്മാൻ ഗോത്രക്കാർ പിന്തുണച്ചിരുന്നു.
[[പ്രമാണം:Dhaidan_ibn_Hathlin.png|ലഘുചിത്രം|ചിത്രത്തിന്റെ മധ്യത്തിൽ ദൈദാൻ ഇബ്‌നു ഹാത്‌ലിൻ ഉണ്ട്.]]
1900-ൽ ദൈദാൻ ബിൻ ഹിത്‌ലൈന്റെ നേതൃത്വത്തിലുള്ള അജ്മാൻ ഗോത്രത്തിന്റെ ഒരു വിഭാഗം ഇഖ്‌വാൻ പ്രസ്ഥാനത്തിൽ ചേരുകയും ഇബ്നു സൗദിന് സൈനിക പിന്തുണ നൽകുകയും ചെയ്തു. എന്നാൽ പിന്നീട് അവർ അദ്ദേഹത്തിനെതിരെ കലാപം നടത്തി.  1929-ൽ നടന്ന  **(Battle of Sabilla)** ഇബ്നു സൗദ്അജ്മാനെയും ഗോത്രത്തെയും അവരുടെ സഖ്യകക്ഷികളായ ഉതൈബ, മുത്തൈർ ഗോത്രങ്ങളെയും പരാജയപ്പെടുത്തി. ഇതോടുകൂടി ഇഖ്‌വാൻ കലാപം അവസാനിച്ചു.

ഏതാണ്ട് എല്ലാ അജ്മാൻ ഗോത്രക്കാരും അവരുടെ നാടോടി ജീവിതം ഉപേക്ഷിച്ച് [[ഗൾഫ് രാജ്യങ്ങൾ|പേർഷ്യൻ ഗൾഫ് രാജ്യങ്ങളിൽ]]<nowiki/>പ്രത്യേകിച്ച് സൗദി അറേബ്യയുടെ [[കിഴക്കൻ പ്രവിശ്യ (സൗദി അറേബ്യ)|കിഴക്കൻ പ്രവിശ്യയിൽ]], (Eastern Province) സ്ഥിരതാമസമാക്കിയിട്ടുണ്ട്. അവരുടെ പ്രധാന ഗോത്ര പ്രദേശം  **വാദി അൽ-അജ്മാൻ** (അജ്മാൻ താഴ്‌വര) എന്നാണ് അറിയപ്പെടുന്നത്; ഇത് അൽ നൈരിയഗവർണറേറ്റ് മുതൽ ജൂദ പട്ടണം വരെ വ്യാപിച്ചുകിടക്കുന്നു.

[[ഐക്യ അറബ് എമിറേറ്റുകൾ|യുണൈറ്റഡ് അറബ് എമിറേറ്റ്‌സിലെ]](UAE)  **അജ്മാൻ എമിറേറ്റ്'''  ആ പേര് ലഭിച്ചത് അജ്മാൻ ഗോത്രത്തിൽ നിന്നാണോ അതോ അജം (പേർഷ്യക്കാർ) എന്ന വാക്കിൽ നിന്നാണോ എന്നത് തർക്കവിഷയമാണ്.   

## ഭാഷ
അജ്മാൻ ഗോത്രവും അവരുടെ ബന്ധുക്കളായ  അൽ-മുർറയ്‌ഗോത്രവും സംസാരിക്കുന്ന അറബി ഭാഷാശൈലി (dialect) ദക്ഷിണ നജ്ദി (Southern Najdi) വിഭാഗത്തിൽപ്പെട്ടതാണ്. അജ്മാൻ ഗോത്രത്തിന്റെ മാതൃഗോത്രമായ  ബനു യാമിന്റെ  വിഭാഗത്തിന്റെ പ്രത്യേകതയാണ് ഈ ഭാഷാശൈലി. അയൽ ഗോത്രങ്ങളായ ബാനി ഖാലിദ്, മുതൈർ  തുടങ്ങിയ കിഴക്കൻ അറേബ്യൻ ബെദുവിൻ ഗോത്രങ്ങളുടെ സംസാരരീതിയിൽ നിന്നും ഇത് വ്യത്യസ്തമാണ്. സ്ത്രീലിംഗ പദങ്ങൾക്കൊപ്പം ചേർക്കുന്ന "-ഇഷ്" (-ish) പോലെയുള്ള ദക്ഷിണ അറേബ്യൻ ഭാഷാ സവിശേഷതകൾ ഇവരുടെ ശൈലിയിൽ കാണാം.

## അവലംബം